Sundhedsministeren og Sundhedsstyrelsen kræver nu helt åbent, at vi lukker sygehusmatrikler i Nordjylland for at godkende en fremtidig nordjysk sygehusplan. Det mener den nordjyske SF'er Thomas Krog. Han skriver i en pressemeddelelse: - Efter SFs mening er det et uanstændigt og helt uacceptabelt indgreb i det regionale selvstyre. Hvis ministeren ikke anerkender det regionale selvstyre og den tætte kontakt mellem borgere og politikere inden en sygehusplan bliver lagt fast, så kan han lige så godt tage skridtet fuldt ud og sætte navn på, hvilke sygehuse, der skal lukkes. Sundhedsministerens udtalelser efterlader spørgsmålet om, hvor stramt ministeren reelt ønsker den statslige styring af sundhedsvæsenet. Derfor stiller SFs sundhedsordfører Anne Baastrup nu uddybende spørgsmål til sundhedsministeren.

Referat:
SF mener ministeren blandet sig uacceptabelt i den nordjyske sygehusdebat